ওদালগুৰি জিলাৰ ভাৰত-ভূটান সীমান্তৰ পানেৰী আৰক্ষী থানাৰ অন্তৰ্গত হাতীগড় চাহ বাগিচাৰ সমীপৰ সাতঘৰীয়া গাঁৱত বনৰীয়া হাতীৰ আক্ৰমণত এজন লোকে প্ৰাণ হেৰুৱায়। মঙলবাৰে নিশা বনৰীয়া হাতীৰ আক্ৰমণত গাঁৱখনৰ কাডে হেমৰম(৫৪)নামৰ লোকজন নিহত হয়।
জানিব পৰা মতে মঙলবাৰে নিশা প্ৰায় ৯ মান বজাত এটা বনৰীয়া হাতীয়ে গাঁৱৰে খেতিপথাৰত প্ৰৱেশ কৰাৰ পাছত ৰাইজে হাতীটো খেদিবলৈ ওলাই আহে। হঠাতে, হাতীটোৱে ৰাইজৰ পিনে চোঁচা লৈ আক্ৰমণ কৰাত কাডে হেমৰম নামৰ লোকজন ঘটনাস্থলতে মৃত্যু হোৱাৰ লগতে বুধুৱা ভেংৰা নামৰ এজন লোক গুৰুতৰভাৱে আঘাতপ্ৰাপ্ত হয়।
হাতীৰ আক্ৰমণত বুধুৱা ভেংৰা নামৰ লোকজনৰ এখন ভৰি ভাঙি যায় যদিও বৰ্তমান তেওঁ সংকট মুক্ত বুলি জানিব পৰা গৈছে।
উল্লেখ্য যে যোৱা ১১ নৱেম্বৰত ওদালগুৰি জিলাৰ ভাৰত-ভূটান সীমান্তৰ ভূটিয়াচাং নতুন বস্তিত বনৰীয়া হাতীৰ আক্ৰমণত দুজন লোক আৰু ২২ অক্টোবৰৰ পুৱতি নিশা প্ৰায় ৪.৩০ বজাত ওদালগুৰিৰ ডিমাকুছি আৰক্ষী থানাৰ অন্তৰ্গত বদলাপাৰা চাহ বাগানত বিৰাছমণি বাৰা (৪৮) নামৰ এগৰাকী মহিলা চাহ শ্ৰমিকে চাহপাত চিঙি থাকোঁতে বনৰীয়া হাতীয়ে তেওঁক গছকি নিৰ্মমভাৱে হত্যা কৰিছিল।
এনেদৰে ভাৰত-ভূটান সীমান্তৰ গাঁও সমূহত নিশাৰ ভাগত জাকে জাকে বনৰীয়া হাতী প্ৰৱেশ কৰি সন্ত্ৰাসৰ সৃষ্টি কৰি অহাৰ লগতে হাতীয়ে বহু মানুহৰ প্ৰাণ কাঢ়ি লোৱাৰ পাছতো বন বিভাগৰ লোকে একো ব্যৱস্থা গ্ৰহণ নকৰাত ভাৰত-ভূটান সীমান্তবাসীৰ মাজত এতিয়া ক্ষোভৰ উদগীৰণ হোৱা পৰিলক্ষিত হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
